**5. A feladat a három részre szakadt Magyarország gazdaságával kapcsolatos.**

**Oldja meg a feladatokat a térképvázlat és ismeretei segítségével!** (Elemenként 1 pont.)



*Magyarország gazdasága a XVI–XVII. században*

**a) Nevezze meg azt az árucikket, amelyre az állítás vonatkozik!** *(A térképvázlaton jelölt*

*árucikkek közül válasszon!)*

Magyarország legfontosabb kiviteli cikke a XVI*–*XVII. században.

……………………………………………

**b) Nevezze meg azt a nemzetiséget, amelyre az állítás vonatkozik!**

A három részre szakadt Magyarországon élő népcsoport, amelynek egyik, kiváltságokkal

rendelkező területén hazai viszonylatban fejlett fém-feldolgozóipar alakult ki.

……………………………………………

**c) Nevezze meg azt a területet, amelyre az állítás vonatkozik!**

A XVI. században Habsburg uralom alá került királyság, ahonnan jellemzően iparcikkek

érkeztek Magyarországra.

……………………………………………

**d) Nevezze meg Magyarország három része közül azt, amelyre az állítás vonatkozik!**

Az 1610-es és 1620-as években jelentősen nőttek az uralkodójának bevételei, amelyhez az

ekkoriban megszerzett vármegyék marhakereskedelme is hozzájárult. A magas bevételek erős

központi hatalom kiépítését tették lehetővé.

……………………………………………

Megoldás

**5. XVI-XVII. századi magyar gazdaság (Elemenként 1 pont, összesen 4 pont.)**

**a)** szarvasmarha

**b)** szász(ok) / német(ek)

**c)** Csehország / Cseh Királyság

**d)** Erdély / Erdélyi Fejedelemség